Pandakwa saking golongan tiyang siti, manawi botên nate dipun sukani kalonggaran kangge ngatingalakên kasagêdanipun, punika tumrap prakawis politik pancèn lêrês. Wiwit adêgipun rad kawula kalonggaran punika sampun wontên. Ewah-ewahan tatanan pangrèh praja ingkang badhe tumindak, kalayan wontênipun rad dhusun sarta rad kabupatèn,§ Rad kabupatèn punika sampun tumindak. punika badhe dados ajang pasinaon prakawis politik. Prakawis kamajêngan politik kenging dipun tulungi sarana tuntunan sarta nyambut damêl sêsarêngan, ananging kamardikan ekonomi, inggih punika tindak. Kêdah mêdal saking kêkiyatanipun piyambak. Sanajan prakawis politik sampun mumpuni, salaminipun tindak wau dèrèng katingal, punika nama dèrèng sagêd marentah piyambak.